བླ་མའི་གསོལ་འདེབས།།

༄༅༅།མཁས་གྲུབ་དགེ་འདུན་ཀུན་གྱི་གཙུག་གི་རྒྱན།།ལུང་རྟོགས་ཀུན་ལ་མངའ་བརྙེས་ཆོས་ཀྱི་རྒྱལ།།མཐུ་སྟོབས་དབང་ཕྱུག་གསང་བའི་བདག་པོ་དང་།།དབྱེར་མེད
བླ་མ་མཆོག་ལ་གསོལ་བ་འདེབས།།བློ་བཟང་རྒྱལ་བ་ཀུན་གྱི་གཅེས་ནོར་མཆོག།བསྟན་པའི་སྙིང་པོ་ཟུང་འཇུག་བསམ་འཕེལ་དབང་།།ཐུགས་ཀྱི་བུམ་བཟང་མཆོག་ཏུ་ལེགས་འཛིན
ཅིང་།།ཀུན་ལ་ཕན་བདེ་སྩོལ་ལ་གསོལ་བ་འདེབས།།སྦྱིན་པ་ལ་སོགས་རླབུ་ཆེན་དགེ་བའི་ཚོགས།།རབ་བསགས་མདོ་རྒྱུད་རྒྱ་མཚོའི་དགོངས་པའི་བཅུད།།རྣམ་དཔྱོད
ཧུབ་ཀྱིས་དྲངས་ཏེ་སྐལ་ལྡན་ལ།།འདོམས་མཁས་བཤེས་གཉེན་མཆོག་ལ་གསོལ་བ་འདེབས།།ཚུལ་ཁྲིམས་གཞི་རྩར་རབ་བརྟན་ལྷག་བསམ་གྱི།།སྡོང་པོ་འཕྲིན་ལས་འདབ།
རྒྱས་བཤད་སྒྲུབ་ཀྱི།།འབྲས་བཟང་སྨིན་པས་རྒྱལ་བསྟན་ཆེས་དར་ཞིང་།།རྒྱས་མཛད་དཔག་བསམ་དབང་པོར་གསོལ་བ་འདེབས།།བློ་བཟང་རྒྱལ་བ་གཉིས་པའི་ལུང་རྡོགས་ཀྱི།།

དམཆོས་བཤད་དང་སྒྲུབ་པས་ཕྱོགས་ཀུན་ཏུ།།དབྱར་མཚོ་ལྟ་བུར་འཕེལ་ཞིང་རྒྱས་མཛད་པ།།དཔལ་ལྡན་བླ་མ་དམ་པར་གསོལ་བ་འདེབས།།འཇམ་པའི་དབྱང།
ལ་འགྲན་པའི་རྣམ་དཔྱོད་ཀྱིས།།རྒྱུད་སྡེ་རྒྱ་མཚོའི་ཟ་བ་དོན་ནོར་བུ་ཡིས།།ཐུགས་ཀྱི་ཤིང་རྟ་བཀངས་ཏེ་འགྱེད་མཁས་པའི།།གྲགས་པ་སྲིད་གསུམ་ཁྱབ་ལ་གསོལ་བ་འདེབས།།
ངག་དབང་འཇམ་མགོན་བླ་མའི་དགོངས་པའི་བཅུད།།འཆད་རྩོད་རྩོམ་པའི་འཕྲིན་ལས་བཟང་པོ་ཡིས།།སྐལ་ལྡན་ཀུན་ལ་འབད་མེད་ལྷུན་གྲུབ་ཏུ།།སྩོལ་མཛད་བླ་མ་མཆོག་ས།
གསོལ་བ་འདེབས།།དཔལ་ལྡན་ངག་གི་དབང་པོས་རྗེས་བཟུང་ནས།།ཉམས་ལེན་གནད་ལ་བློ་གྲོས་མཆོག་ཏུ་རྒྱས།།ཚུལ་བཞིན་སྒྲུབ་ཅིང་གཞན་ལ་འདོམས་པ་ཡིས།།ཐུབ་
བབསྟན་སྤེལ་པར་མཛད་ལ་གསོལ་བ་འདེབས།།བློ་བཟང་རྒྱལ་བ་གཉིས་པའི་རིང་ལུགས་མཆོག།ཚུལ་བཞིན་བསྒྲུབ་པས་གོ་འཕང་མཐོར་གཤེགས་ཤིང་།།ལུང་རྟོག་པ་གམ

རྩེ་མོར་སྒྲུབ་པ་ཡི།།རྒྱལ་མཚན་འཛིན་པའི་མཆོག་ལ་གསོལ་བ་འདེབས།།འགྲོ་ཀུན་ཕན་པདེའི་དཔལ་ལ་དགོད་པའི་ཕྱིར།།དགའ་རྩེད་ལ་སོགས་རྣམ་གཡེང་རིགས་སྤང་ཏེ།།བདུད་སྡེའི་དཔུང་ལས་རྣམ་པར་རྒྱལ་བའི་ལཾ།།།
སྒྲུབ་པ་སྙིང་པོར་མཛད་ལ་གསོལ་བ་འདེབས།།དཀོན་མཆོག་རིན་ཆེན་རྣམ་གསུམ་གཙུག་ཏུ་བསྟེན།།རབ་འབྱམས་གཞུང་ལ་ཐོས་བསམ་བསྒོམ་པས་སྦྱངས།།རང་གཞན་དོན་གཉིས་ལྷུན་གྱིས་གྲུབ་པ་ལ།།རབ་ཏུ་
བརྩོན་པར་མཛད་ལ་གསོལ་པ་འདེབས།།བློ་བཟང་རྒྱལ་བའི་བསྟན་ལ་ལེགས་ཞུགས་ཏེ།།རྣམ་མང་གཞུང་ལ་ཐོས་བསམ་མཐར་སོན་ཅིང་།།དོན་ཀུན་གྲུབ་པའི་བཀའ་ནི་འགྱུར་རོ།ཅོག།འཆང་ཉན་ཀུན་ཏུ་སྤེལ་ལ།
གསོལ་བ་འདེབས།།བློ་གྲོས་བཟང་པོས་མདོ་སྔགས་གཞུང་ལུགས་ལ།།རབ་དུ་སྦྱངས་ཤིང་དོན་ལ་ནང་བྱན་ཚུད།།བཤད་དང་སྒྲུབ་པའི་རྒྱལ་མཚན་ལེགས་པར་འཛིན།།མཚན་ལྡན་དགེ་བའི་བཤེས་ལ་གསོལ་བ།
འདེབས།།རང་གཞན་དོན་ཀུན་ལྷུན་གྱིས་གྲུབ་པ་ཡི།།སྐུ་གསུམ་གོ་འཕང་འཐོབ་ཕྱིར་ཚོགས་གཉིས་ཀྱི།།དགེ་ཚོགས་རྒྱ་མཚོས་བོན་ཆེར་བརྩོན་པ།།ཡོངས་འཛིན་དགེ་བའི་བཤེས་ལ་གསོལ་བ་འདེབས།།
ཕྱོགས་དུས་ཀུན་དུ་དགེ་ལེགས་དཔལ་འབར་ཞིང་།།བཀྲ་ཤིས་དགེ་མཚན་རྒྱུན་མི་འཆད་པའི་ཕྱིར།།རབ་དཀར་དགེ་བ་ཚོགས་གཉིས་རྒྱ་མཚོ་ལ།།བརྩོན་མཛད་བཤེས་གཉེན་དམ་པར་གསོལ་བ་འདེབས།།བློ་བཟང་རྒྱལ་

པ་གཉིས་པས་ལེགས་བསྐྱངས་པས།།བསྟན་པའི་གནད་དོན་ཇི་བཞིན་ལེགས་རྟོགས་ཤིང་།།གཞན་ཕན་སྤེལ་བའི་འཕྲིན་ལས་སྒྲུབ་པ་ལ།།མཚུངས་བྲལ་དམ་པའི་མགོན་ལ་གསོལ་བ་འདེབས།།མཁས་བཙུན་
བཟང་པོའི་གྲགས་པའི་བ་དན་དཀར།།ལེགས་པར་བསྒྲེངས་ཤིང་མི་མཐུན་ཕྱོགས་ཀུན་ལས།།རྣམ་པར་རྒྱལ་བའི་མཚན་མ་ལེགས་གསལ་བ།།དཔལ་ལྡན་བླ་མ་དམ་པར་གསོལ་བ་འདེབས།།རྣམ་དཔྱོད་བློ་གྲོས་མཁའ་ལྟར་ཤིན་ཏུ་།
ཡངས།།བཟང་པོའི་མཛད་པས་རང་གཞན་དོན་ཀུན་སྒྲུབ།།ངེས་པར་ལེགས་པ་ཐམས་ཅད་མཁྱེན་པའི་ལམ།།ཚུལ་བཞིན་སྒྲུབ་པའི་མགོན་ལ་གསོལ་བ་འདེབས།།ངག་གི་དབང་ཕྱུག་བློ་བཟང་གྲགས་པ་ཡི།།ལེགས་བཤད།།
གནད་དོན་མཐའ་དག་རྟོགས་པས་མཁས།།ཚུལ་བཞིན་སྒྲུབ་པ་སྙིང་པོར་མཛད་པས་བཙུན།།མཁས་བཙུན་བཟང་པོའི་གཙོ་ལ་ག་སོལ་བ་འདེབས།།བློ་གྲོས་ཕ་མཐའ་ཡངས་པས་གཞུང་ལུགས་དོན།།ལེགས་སྦྱངས་བཟང་པོའི
མཛད་པས་འགྲོ་ཀུན་ལ།།ངོ་མཚར་སྣང་བ་རབ་ཏུ་རྒྱས་མཛད་པ།།ཡོངས་འཛིན་དམ་པའི་མགོན་ལ་གསོལ་བ་འདེབས།།ངག་དབང་མཁྱེན་པའི་གཏེར་གྱིས་རྗེས་བཟུང་བས།།རྣམ་མང་གཞུང་གི་དགོངས་དོན་ཉི་ཟླ་ཡི།།འོད་ཀྱིས
གཟུགས་སྣང་གསལ་བར་བྱེད་པ་ལྟར།།རབ་ཏུ་གསལ་བར་མཛད་ལ་གསོལ་བ་འདེབས།།ངག་གི་དབང་ཕྱུག་རྒྱལ་བའི་ཡབ་གཅིག་གིས།།ལེགས་བསྐྱངས་ཤེས་བྱ་ནམ་མཁའི་ངོས་ཡངས་ལ།།རྣམ་དཔྱོད་བགྲོད་པ་འཇམ་པའི།།

དབྱངས་ཉིད་ཀྱིས།།རྗེས་སུ་འཇུག་པའི་དམ་པར་གསོལ་བ་འདེབས།།ངག་དབང་བརྟན་པའི་འཁོར་ལོའི་གཟི་བྱིན་གྱིས།།བློ་བཟང་རྒྱལ་བའི་ཆོས་ཚུལ་སྐལ་ལྡན་ལ།།འདོམས་པའི་དཔལ་ལྡན་བཟང་པོའི་ངང་ཚུལ་ཅན།།
ཡོངས་འཛིན་བླ་མ་དམ་པར་གསོལ་བ་འདེབས།།དེང་ནས་ཚེ་རབས་ཀུན་ཏུ་མི་འབྲལ་བར།།དགྱེས་བཞིན་རྗེས་སུ་བཟུང་སྟེ་འགྲོ་ཀུན་གྱི།།དོན་དུ་བྱང་ཆུབ་སྒྲུབ་པའི་ལམ་བཟང་ལ།།གཡེལ་མེད་བྱང་ཆེན་མྱུར་དུ་འཐོབ།།
བྱིན་རློབས།།གནས་སྐབས་སུ་ཡང་བྱང་ཆུབ་སྒྲུབ་པའི་གེགས།།མི་འདོད་ཉེར་འཚེ་མཐའ་དག་ཞི་བ་དང་།།མཐུན་རྐྱེན་འདོད་དགུ་ལྷུན་གྱིས་གྲུབ་པ་ཡི།།དགེ་ལེགས་དཔལ་ལ་རོལ་བའི་བཀྲ་ཤིས་ཤོག།
བདག་ཅག་མོས་ངོར་གསལ་བའི་གཟུགས་སྐུ་འདི།།མི་འགྱུར་གཡུང་དྲུང་ཁྲི་ལ་རྟག་བཞུགས་ནས།།ཕན་དང་བདེ་བའི་བྱིན་བརླབས་དངོས་གྲུབ་ཆར།།ནམ་ཡང་ཆད་པ་མེད་པར་དབབ་དུ་གསོལ།།
ཅེས་པ་འདི་ནི་བསྟན་འགྲོའི་དཔལ་མགོན་དམ་པ་མངར་རིས་ཞབས་དྲུང་རིན་པོ་ཆེ།ཁོང་པ་ཉིད་ཀྱིས་ཆོས་བྲེལ་ཞུས་པའི་བླ་མ་རྣམས་ཀྱི་མཚན་སྒྲ་གསལ་བ་གསོལ་འདེབས་ཤོ་ལོ་ཀ་རེ་དང་ཚེ་རབས་ཐམས་ཅད་དུ་རྗེས་འཛིན་གྱི་གསོལ་འདེབས་ཞལ་བཞུགས་པ་རྣམས་ལ་བརྟན་བཞུགས་ཤོ་ལོ་ཀ་གཅིག་གང་ལའང་
སྦྱང་ཆོག་པ་ཞིག་གྱིས་ཞེས་བཀའ་བསྐུལ་བ་བན་རྒན་གྱི་ན་བ་དག་དབང་བློ་བཟང་ཆོས་ལྡན་གྱིས་དབྱར་ཁྲལ་དུ་བགྱིའོ།།མངྒ་ལམ།།